**Referat fra årsmøde for ”Dansk Sarkom Forum for sygeplejersker, fysioterapeuter, ergoterapeuter og radiografer”, afholdt fra kl 10-15, 11/1-2017 på Herlev Hospital**

**Tilstede:** 14 deltagere i alt.

**Sygeplejersker:** 6 fra Herlev Hospital, 3 fra Rigshospitalet, 2 fra Århus.

**Radiografer:** 1 fra Herlev Hospital.

**Fysioterapeuter:** 2 fra Rigshospitalet.

**Kl 10.00- 11.30 – fælles program med lægerne i lokale 52AA**

Dagen startede fælles med lægerne med kaffe og morgenbrød. Dernæst fulgte to fælles indlæg.

Det første omhandlede immunterapi behandling til sarkom patienter ved afdelingslæge Niels Junker og phd studerende læge Morten Nielsen fra Herlev Hospital.

Dernæst fulgte et indlæg omkring Adjuverende stråleterapi behandling ved overlæge fra Århus Akmal Safwat.

**De efterfølgende indlæg afholdes i lokale 51AA**

Mødet ledes af sygeplejerske Lise Gullander, Radiograf Annette Kahlen og sygeplejerske Astrid Mortensen og indledes med en kort præsentations runde af deltagerne.

**Kl 11.30-12.35 – ”***Sarkompatientens vej gennem et stråleforløb” –* ved sygeplejerske Lise Gullander og radiograf Annette Kahlen, Herlev Hospital

Lise og Annette fortæller, som titlen afslører, om patientens vej igennem et strålebehandlings forløb. De beskriver hvorledes patienten, inden start på behandling, skal igennem MR og CT planlægningsscanning, og at der skal udformes en ”skal” som patienten skal ligge fikseret i/lejres korrekt i ved hver behandling. Der fremvises både net-fikseringer, brugt til hoved/hals regionen, og VAC-fix til f.eks ekstremiteter. Vigtigheden af ensartet volumen i patientens rectum og blære forklares og det fremvises hvorledes laserlys skal gå igennem de på patienten tatoverede fix-punkter, så strålebehandlingen rammer det præcis samme sted ved hver behandling.

Sygeplejerskerne og radiograferne på stråleapparaterne har tæt kontakt til patienterne, der kommer hver på hinanden følgende hverdag af varierende længe. Inden patienten starter behandlingen afholdes en informationssamtale, hvor patient og pårørende forklares i detaljer omkring den forestående behandling.

Herlevs stråleterapi har et dagligt flow på omkring 350 patienter. Hver enkelt patient er tilknyttet et fast apparat, der alle er opkaldt efter navne fra den nordiske mytologi (f.eks Frigg/Oden/Freja) Strålebehandlingens varighed afhænger af lokalisations af sygdom, og om behandlingen har kurativ eller pallierende intention og kan spænde fra én til 33 gange.

**Kl 13.15-13.45: -** Besøg i stråleterapiens 3D biograf, hvor alle blev udstyret med 3D briller og der blev fremvist film omkring hvorledes stråleterapi foregår. Der var mulighed for at stille spørgsmål undervejs i filmen, der blev fremvist af radiograf Lena Østerholm, Herlev Hospital.

**Kl 13.45-14.00 -** Rundvisning i stråleterapien, Herlev Hospital

**Kl 14.00-14.30 -** Hanna Fuglø og Lise Petersen, RH, fortæller om Norge og Sveriges afholdelse af ”Den stora Kuladagen” og om muligheden for at vi kunne afholde vores egen version af dette på dansk jord. Kuladagen er et to dages event for sarkompatienter i alle aldre, og deres pårørende, med faglige indlæg og med stor vægt på det sociale fællesskab for patient og pårørende. Formand for SSG for Nurses and physiotherapists, Lotta Våde, vil gerne være behjælpelig med at stable en ”Stora Kuladagen” på benene i Danmark. Ligeledes har medicinal firmaet Eli Lilly indvilliget i at sponsorere en del af dagen.

Der er enighed i gruppen om at det er et stort arrangement at få etableret, og ingen har lyst til at bæger byrden alene, men at det kunne være spændene at arbejde videre med ideen. Det diskuteres om arrangementet muligvis blot skulle være én dags, og at første danske version evt skulle afholdes i 2018. Lisa Gullander, Hanna Fuglø, Fie Blicher, Lise Petersen og Astrid Mortensen er alle interesserede i at arbejde videre med ideen, og vil gerne have mere viden fra Lotta Våde omkring emnet. Birthe Hedegaard vil spørge sine kollegaer i Århus om nogle kunne være interesserede i at deltage/ høre mere om emnet. Det aftales at Lise Petersen og Astrid Mortensen tager kontakt til Lotta, og får fremsendt programmet fra Norge og Sverige.

Det foreslås at bede Lotta Våde om at deltage i næste års møde i Dansk Sarkom Forum for sygeplejersker, fysioterapeuter, ergoterapeuter og radiografer, der afholdes 10.1.18 på Rigshospitalet.

**Kl 14.30-15.00 –** Samtale omkring styregruppen. Styregruppen bestående af sygeplejerskerne Birthe Hedegaard, Århus, Lise Petersen, RH, Hanna Fuglø, RH, Lise Gullander, Herlev Hospital, og Astrid Mortensen, Herlev Hospital fortsætter. Radiograf Annette Kahlen, Herlev Hospital ønsker også at indgå i gruppen.

Som emner til næste års møde nævnes sårpleje/sårbehandling samt besøg af Lotta Våde.

Referent: Astrid Mortensen, Herlev Hospital, d 17.1.17